《师伯浑以诗告别次韵》
宋代·晁公溯

閒居何不乐，非愿世兼收。
利乃庶人意，道惟君子忧。
野花开北陌，官酒酌东楼。
故里有书至，应言无久留。
此去即乡党，子宁无友生。
不堪今日别，真见故人情。
杯覆葵花小，尊倾竹叶清。
送行须尽醉，兼为破愁城。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。